[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.3.2009

COM(2009) 109 végleges

2006/0088 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a diplomáciai és konzuli képviseletek számára kibocsátott, a vízumokra vonatkozó Közös Konzuli Utasításnak a biometrikus adatok bevezetésével, valamint a vízumkérelmek fogadása és feldolgozása megszervezésének rendelkezéseivel kapcsolatos módosításáról szóló európai parlamenti és tanácsi rendeletre irányuló javaslat elfogadására tekintettel kialakított közös álláspontjáról

(előterjesztő: a Bizottság)

2006/0088 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a diplomáciai és konzuli képviseletek számára kibocsátott, a vízumokra vonatkozó Közös Konzuli Utasításnak a biometrikus adatok bevezetésével, valamint a vízumkérelmek fogadása és feldolgozása megszervezésének rendelkezéseivel kapcsolatos módosításáról szóló európai parlamenti és tanácsi rendeletre irányuló javaslat elfogadására tekintettel kialakított közös álláspontjáról

1. ELŐZMÉNYEK

A javaslat továbbítása az Európai Parlamenthez és a Tanácshoz (COM([2006])[269] végleges – [2006]/[0088]COD): | 2006. május 31. |

Az Európai Parlament véleménye (első olvasat): | 2008. július 9. |

A közös álláspont elfogadása: | 2009. március 5. |

2. A BIZOTTSÁG JAVASLATÁNAK CÉLJA

A javaslat jogalapot kíván létrehozni a tagállamok számára ahhoz, hogy a vízumkérelmezőktől kötelező biometrikus azonosítókat – arcképet és a tíz ujjról készített lapos ujjlenyomatot – vehessenek fel, valamint a vízuminformációs rendszer (VIS) végrehajtása tekintetében jogi keretet kíván biztosítani a tagállamok konzuli hivatalainak szervezete és az azok közötti együttműködés számára.

3. MEGJEGYZÉSEK A KÖZÖS ÁLLÁSPONTRÓL

A Tanács közös álláspontja tartalmazza a Parlament első olvasatbeli véleményének 2008. július 9-i elfogadását és a 2008. december 2-i háromoldalú politikai egyeztetést követő tárgyalások során, a Parlament és a Tanács között létrejött kompromisszumos megállapodás elemeit.

Mindent tekintetbe véve a közös álláspont megtartja a Bizottság eredeti javaslatának főbb célkitűzéseit. Figyelembe veszi a Parlament által első olvasatban elfogadott főbb módosításokat, amelyek kiegészítik és pontosítják a tagállamokban működő konzuli hivatalok megszervezésének és a közöttük folyó együttműködésnek a jogi keretét a vízumkérelmek fogadása és feldolgozása céljából.

A közös álláspont és a Bizottság eredeti javaslata közötti lényegi különbségek a következők:

– Ujjlenyomatvételi korhatár

Míg a Bizottság eredetileg azt javasolta, hogy 6 éves kortól vegyenek a vízumkérelmezőktől ujjlenyomatot, a közös álláspont átmenetileg a 12 éves kort határozza meg, amelyet majd a Parlament felkérésére a Bizottság által felvállalt tanulmány eredményeinek fényében vizsgálnak felül.

– Külső szolgáltatók alkalmazása a vízumkérelmek fogadásánál

Egyértelműbbé váltak azok a különleges feltételek, amelyek mellett a tagállamok ilyen külső szolgáltatókat alkalmazhatnak, csakúgy mint azok a minimumkövetelmények, amelyeket a tagállamokat és a külső szolgáltatókat összekapcsoló jogi eszközöknek tartalmazniuk kell.

A konzulátusokra való közvetlen bejutás fenntartásáért cserébe bevezették annak a lehetőségét, hogy a vízumkérelmezőknek kiegészítő díjat számlázzanak, mégpedig függetlenül a Közös Konzuli Utasítás 12. melléklete által előírt díjszabási kivételektől. E kiegészítő díjnak arányosnak kell lenni a külső szolgáltatónak a rábízott feladatok ellátása közben felmerült költségeivel, és azt a helyi konzuli együttműködés keretében lehetőség szerint össze kell hangolni. Összege nem haladhatja meg a Közös Konzuli Utasítás 12. mellékletében előírt díj felét.

– Tiszteletbeli konzulok alkalmazása

A vízumkérelmek fogadásánál, ideértve a biometrikus adatok gyűjtését is, a közös álláspont szövege lehetővé teszi a tiszteletbeli konzulok alkalmazását. Azon tiszteletbeli konzulokra, akik nem rendelkeznek az általuk képviselt tagállamban köztisztviselői státusszal, ugyanazok a szabályok vonatkoznak, mint a külső szolgáltatókra.

– Az adatok biztonságos továbbítása

A rendelkezések leírják az adatok biztonságos továbbításának részletes jogi és gyakorlati szabályait tagállamok vagy külső szolgáltatók és tagállamok között, különösen a harmadik országokban, ahol az adatok titkosítása nem engedélyezett.

A javasolt szövegezés fontos garanciákat nyújt az adatvédelem terén és megerősíti a tagállamok erre vonatkozó felelősségét.

A Parlament további, a szöveg javítására vonatkozó szerkesztésbeli módosításait szintén elfogadták.

4. KÖVETKEZTETÉS

A Bizottság elfogadja a közös álláspontot, amely tartalmazza és kiegészíti eredeti javaslatának fő elemeit csakúgy, mint az Európai Parlament által elfogadott fő módosításokat.